બે વર્ષ સુધી ફિલ્મો ન કરી તે સમય કેવો હતો? સાઇડ આઉટ થઈ જવાનો ભય નહોતો?મારા માટે તે સમય ખૂબ જ સારો હતો. મને ફિલ્મો જોવાનો, તેમાં કામ કરવાનો અને ફિલ્મો બનાવવાનો શોખ છે. હું સ્ટારડમમાં માનતો નથી. ઘણાં લોકો ઈન્ડસ્ટ્રીઝમાં સ્ટાર કે ફેમસ બનવા આવે છે, મારું એવું નથી. હું ઇચ્છું છું કે, હું મારી પુત્રી અને પરિવાર સાથે વધુમાં વધુ સમય વિતાવું. જો હું કોઈ ફિલ્મ કરી રહ્યો હોઉ કે પરિવારથી દૂર કોઈ કામ કરવા જઈ રહ્યો હોઉ તો તે કામ કે ફિલ્મ ખાસ હોવી જોઈએ, પછી તે ચાલે કે ન ચાલે. હું જેને પસંદ કરું છું અને જેની ઈજ્જત કરું છું એવા લોકો સાથે કામ કરવા ઇચ્છું છું. એક ફિલ્મ પાછળ પાંચથી આઠ મહિના આપ્યા બાદ તમે ખુશ નથી તો સમજો કે તમે સમય બરબાદ કરી રહ્યા છો. હું આમ કરવા નથી ઇચ્છતો.